Pientalorakentaminen sijoittuu yhä enemmän alueille, joissa teknisesti luotettava perustaminen edellyttää paalujen käyttöä. Lyötävä pieniläpimittainen teräsputkipaalu on kokonaistaloudellisesti edullisin paalutyyppi, kun maaperäolosuhteet sallivat paalujen asentamisen lyömällä. Mikäli olosuhteet ovat vaativat, voivat kysymykseen tulla myös porattavat tai vaippainjektoidut paalut.
Pientalorakentajalle teräspaalujen käyttö on vaivatonta. Kohteen suunnittelijan käytettävissä on erilaisia työkaluja, joiden avulla paalutussuunnitelma voidaan optimoida. Paalujen asennuksesta vastaavat puolestaan luotettavat erikoisurakoitsijat, jotka hankkivat paalumateriaalin valmistajalta ja huolehtivat siitä, että kohteeseen käytetään täsmälleen vaadittu määrä paalua. Tällöin rakentaja maksaa ainoastaan asennetuista paalumetreistä. Teräspaalutusta voidaan aina pitää kannattavana investointina, joka lisää rakennuksen arvoa.
Jätä yhteydenottopyyntö teräspaaluista
Jätä yhteydenottopyyntö energiapaaluista
Tilaa veloitukseton esite teräspaalutuksesta
RR-paalujen syrjäyttämän maamäärän tilavuus pientalojen perustamisessa on ainoastaan 10-15 % perinteiseen lyöntipaaluun verrattuna. RR-paalut voidaan asentaa huomattavasti kevyemmillä lyöntilaitteilla, esimerkiksi hydraulivasaroilla, ja vähemmällä lyöntienergialla kuin perinteinen lyöntipaalu. Vähäisen maan syrjäytymisen, asentamisessa tarvittavan paalutyypille ja -kuormille sopivan lyöntienergian sekä kevyiden asennuskalustojen ja lyöntilaitteiden ansiosta ympäristöön leviävä tärinä on hyvin pientä.